ยาสองตัวนี้แตกต่างกันอย่างไรครับ ทำไม Bestatin ถูกกว่าพอสมควร Atorvastatin แพงเอาเรื่องอยู่เหมือนกัน ตอนนี้กิน Atorvastatin อยู่จะเปลี่ยนเป็นตัวที่ถูกกว่าได้หรือไม่ครับ
สวัสดีค่ะ ยา bestatin หรือชื่อสามัญว่ายา simvastatin และยา atorvastatin จัดเป็นยาในกลุ่มลดไขมันในเลือดชนิดเดียวกันความแตกต่างของยาสองตัวนี้ในทางคลินิก คือยา atorvastatin จัดว่ามีประสิทธิภาพสูงกว่าในปริมาณที่เท่ากัน ยาอาจจะมีความแตกต่างกันในแง่ของประสิทธิภาพในการลดไขมัน LDL ไขมัน cholesterol ระยะเวลาในการออกฤทธิ์ของยา วิธีการในการทำลายและขับยาออกจากร่างกาย รวมถึงความมากน้อยของการเกิดผลข้างเคียงและปฏิกิริยาระหว่างยาซึ่งในทางปฏิบัติแล้ว ส่วนใหญ่สามารถใช้ยาสองตัวนี้ได้โดยมีประสิทธิภาพใกล้เคียงกัน หากมีปัญหาค่าใช้จ่าย สามารถแจ้งแพทย์ที่ดูแลเพื่อทำการเปลี่ยนยาที่มีประสิทธิภาพใกล้เคียงกันได้ค่ะ